ԵՐԵՒԱՆ.- Ֆրանսախօս երկիրներու միջազգային կազմակերպութեան ընդհանուր քարտուղար Միքայէլ Ժան Երկուշաբթի, 10 Սեպտեմբերին հիւրընկալուած է Հայաստանի ղեկավարութեան կողմէ: Ինչպէս ծանօթ է, յաջորդ ամիս Երեւանի մէջ նախատեսուած է կայացնել այս կազմակերպութեան վեհաժողովը, որուն նախօրեակին ընդհանուր քարտուղարը ժամանած է Հայաստան: Երեւանի ղեկավարութիւնը թափով յառաջ կը տանի այս վեհաժողովի նախապատրաստական աշխատանքները, որոնք եզրափակիչ փուլ թեւակոխելու վրայ են: